rejauldu/bengali-wikipedia huggingface dataset:
উপেন্দ্রনাথ মুখোপাধ্যায় (২৮ ফেব্রুয়ারি ১৮৮৬ – ৩১ মার্চ ১৯১৮ ) ছিলেন শ্রীরামকৃষ্ণ পরমহংসদেবের সাক্ষাৎ শিষ্য, ভক্ত, লেখক ও সম্পাদক। "সাপ্তাহিক বসুমতী" ও বাংলা ভাষার সংবাদপত্র দৈনিক বসুমতী পত্রিকার প্রতিষ্ঠাতা।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৯,    জন্ম ও প্রারম্ভিক জীবন  উপেন্দ্রনাথ মুখোপাধ্যায়ের জন্ম ১৮৬৮ খ্রিস্টাব্দের ২৮ ফেব্রুয়ারি ব্রিটিশ ভারতের উত্তর কলকাতার আহিরীটোলার ৩১, নিমু গোস্বামী লেনে তার মামারবাড়িতে। পিতা পূর্ণচন্দ্র মুখোপাধ্যায়। দারিদ্র্যের কারণে উপেন্দ্রনাথ বেশি লেখাপড়া করতে পারেন নি। অল্প কিছুদিন সামান্য চাকরি করার পর কলকাতার বটতলা অঞ্চলে একটি ছোট বই-এর দোকান খোলেন। তিনি কবি সুরেন্দ্রনাথ মজুমদারের বই বিক্রি করতেন। সেই সুবাদে তার ছোট ভাই দেবেন্দ্রনাথের সঙ্গে পরিচয় হয় এবং ঘনিষ্ঠ সম্পর্ক গড়ে ওঠে। দেবেন্দ্রনাথ ছিলেন শ্রীরামকৃষ্ণ পরমহংসদেবের পরম ভক্ত, গৃহী সন্ন্যাসী ও গীতিকার। ১৮৮৪ খ্রিস্টাব্দে তিনি ও দেবেন্দ্রনাথ আহিরীটোলায় দেবেন্দ্রনাথ নতুবা অধরলাল সেনের বাড়িতে রামকৃষ্ণের সাথে প্রথম সাক্ষাত হয় এবং তারপর থেকে তিনি নিয়মিতই দক্ষিণেশ্বরে যাতায়াত শুরু করেন। যাওয়ার সময় গুরুর পরামর্শ মত তিনি তার বাড়ি হতে নারায়ণের প্রসাদ নিয়ে যেতেন। এক বার তিনি জিলাপি খেতে চেয়েছিলেন। তার গুরু উপেন্দ্রর স্ত্রীর নাম রাখেন ভবতারিণী।  বটতলায় তার ছোট দোকানটির প্রবেশদ্বার ছোট দেখে, রামকৃষ্ণ বলেছিলেন, উপেন তো কিছু চায় না, 'ও শুধু বলে ওর ছোট দরজা যেন বড় হয়'। তবে সমৃদ্ধির জন্য প্রার্থনায় সত্যিই উপেন অন্যান্যদের সঙ্গে রামকৃষ্ণের অনুগ্রহ লাভ করেছিলেন  কাশীপুর উদ্যানবাটীতে আয়োজিত  কল্পতরু উৎসবে ১৮৮৬ খ্রিস্টাব্দের ১ জানুয়ারি। গুরুর দেহাবসানের পর তার গুরুর পরম করুণা চেতনায় উপেন্দ্রনাথের যেমন ব্যবসায়িক শ্রীবৃদ্ধি ঘটেছিল, তেমনই তার সহায়তায় গুরুর অবর্তমানে গুরুর অন্যান্য সন্ন্যাসী শিষ্যরা ভয়াবহ দারিদ্র্যের মধ্যে তাদের সংগ্রামে উপকৃত হন।   অবদান  ব্যবসায়ে উন্নতি হলে, রামকৃষ্ণের শিক্ষা প্রচারের উদ্দেশ্যে ১৮৯৬ খ্রিস্টাব্দে ২৫ আগস্ট হতে সাপ্তাহিক বসুমতী-র প্রকাশনা শুরু করেন।  তারপর ১৯১৪ খ্রিস্টাব্দের ৮ আগস্ট দৈনিক বসুমতী পত্রিকার প্রকাশনা শুরু করেন। জনসাধারণের মধ্যে মহৎ সাহিত্য প্রচারের উদ্দেশ্যে প্রতিষ্ঠা করেন- বসুমতী সাহিত্য মন্দির। এর মাধ্যমে প্রসিদ্ধ গ্রন্থকারগণের রচনা সুলভ মূল্যে প্রকাশ করতে থাকেন।  খ্রিস্টানদের ভক্তিমূলক গ্রন্থ দ্য ইমমিটেশন অফ খ্রিস্ট-এর নরেন্দ্রনাথ দত্তকৃত বঙ্গানুবাদ, উপেন্দ্রনাথের সম্পাদনায় প্রকাশিত মাসিক সাহিত্যকল্পদ্রুম সাহিত্য পত্রিকার প্রথম পাঁচটি সংখ্যায় প্রকাশিত হয়। উপেন্দ্রনাথের প্রকাশনার স্বার্থে নরেন্দ্রনাথ  হার্বার্ট স্পেনসারের "এডুকেশন" তথা শিক্ষা-রও বাংলা অনুবাদ করেন।  উপেন্দ্রনাথও অনুপ্রাণিত হয়ে বেশ কয়েকটি ধর্মগ্রন্থ প্রকাশ করেন। তার সম্পাদিত গ্রন্থগুলি হল—  হিন্দু সমাজের ইতিহাস  রাজ ভাষা  পাতঞ্জল দর্শন  কালীদাসের গ্রন্থাবলী  কথাসরিৎসাগর  রামমোহন গ্রন্থমালা  সঙ্গীত কোষ (১৮৯৯)(বিরল গ্রন্থ) ,গুরুদাস চট্টোপাধ্যায়, কলিকাতা    মৃত্যু  ১৯১৯ খ্রিস্টাব্দের ৩১ মার্চ উপেন্দ্রনাথ মুখোপাধ্যায় কলকাতায় প্রয়াত হন। তার মৃত্যুর পর "বসুমতী সাহিত্য মন্দির"-এর স্বত্ত্বাধিকারী হন তার পুত্র সতীশচন্দ্র মুখোপাধ্যায় (১৮৯১ - ১৯৪৪)।  বিষয়শ্রেণী:১৮৬৮-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি লেখক বিষয়শ্রেণী:প্রকাশক (ব্যক্তি) বিষয়শ্রেণী:ভারতীয় প্রকাশক (ব্যক্তি)
মীনা সিং (১ জানুয়ারী ১৯৬২, উত্তর বারাণসী, উত্তর প্রদেশ) হলেন একজন ভারতীয় নারী রাজনীতিবিদ। রাজনীতিতে তার প্রবেশ ঘটে ২০০৮ সালে। তিনি জনতা দলের সদস্য হিসেবে ১৪তম লোকসভায় বিক্রমগঞ্জ লোকসভা কেন্দ্রের এবং ১৫ তম লোকসভায় আরা লোকসভা কেন্দ্রের প্রতিনিধিত্ব করেন।    প্রান্তিক জীবন  মীনা সিংহের জন্ম হয়েছিল শ্রীমতিতে। তার বাবা ও মায়ের নাম হলো - নায়না দেবী এবং শ্রী রামেশ্বর সিং। তিনি ১৯৮২ সালে বেনারস হিন্দু বিশ্ববিদ্যালয় থেকে আর্টস ডিগ্রি লাভ করেন। ভারতীয় রাজনীতিতে প্রবেশ করার আগে তিনি তার স্বামীর নির্বাচনী এলাকার লোকদের সেবা করেছেন এবং একজন গৃহবধূ ছিলেন।   রাজনৈতিক জীবন  তার স্বামী মারা যাওয়ার পরে তিনি ২০০৮ সালের জানুয়ারিতে  প্রথমবার বিক্রমগঞ্জ থেকে উপনির্বাচনে সংসদ সদস্য নির্বাচিত হয়েছিলেন এবং রাহুল রাজ হত্যার ঘটনার কারণে মাত্র কয়েকমাস দ্বায়িত্বে থাকার পর তিনি পদত্যাগ করেছিলেন।  ২০০৯ সালে সংযুক্ত জনতা দল থেকে তিনি আবারও আরা লোকসভা কেন্দ্রে নির্বাচিত হয়েছিলেন। তিনি ২০০৯ থেকে ২০১৪ পর্যন্ত তার নির্বাচনী এলাকার লোকদের জন্য খুব ভাল সেবা দিয়েছিলেন। তবে, তিনি ২০১৪ সালের লোকসভা নির্বাচনে পরাজিত হন।   ব্যক্তিগত জীবন  মিনা সিং তার পেশাদার জীবনে রাজনীতিবিদ অজিত কুমার সিংকে বিয়ে করেছিলেন। তাদের একটি ছেলে আছে, তার নাম বিশাল সিংহ (জন্ম ২৩ জানুয়ারী ১৯৮৭) যিনি অ্যামিটি বিজনেস স্কুল থেকে ব্যবসায় প্রশাসনে স্নাতক করেছেন। অজিত সিং ২০০৭ সালে মারা যান।   তথ্যসূত্র   বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:চতুর্দশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী বিষয়শ্রেণী:আরার (বিহার) ব্যক্তি বিষয়শ্রেণী:বিহারের লোকসভা সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০১৪-এ ভারতের সাধারণ নির্বাচনের প্রার্থী বিষয়শ্রেণী:বিহারের রাজনীতিতে নারী বিষয়শ্রেণী:লোকসভার নারী সদস্য
বলরামপুর কলেজ পশ্চিমবঙ্গের পুরুলিয়া জেলার বলরামপুরে অবস্থিত একটি কলেজ। ১৯৮৫ সালে প্রতিষ্ঠিত ও এটি সিধো কানো বিরসা বিশ্ববিদ্যালয়ের অধিভুক্ত।  এটি কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত। Colleges in WestBengal, University Grants Commission  এই কলেজটি স্থাপনা হয় মণীন্দ্র গোপ প্রমুখ স্থানীয় বিদ্যোৎসাহী মানুষদের উৎসাহে। বর্তমানে পুরুলিয়া-জামশেদপুর সড়কের ধারে সুন্দর সুবৃহৎ নিজস্ব ভবনে কলেজটি সংস্থাপিত। বিএ, বিএসসি ও বিকম পাঠ্যক্রমের আটটি বিষয়ে অনার্স-সহ মোট বারোটি বিষয় এখানে পড়ানো হয়। কলেজে একটি আদিবাসী ছাত্রাবাসও নির্মিত হয়েছে।   তথ্যসূত্র    শ্রীনিবাস মিশ্র, প্রবন্ধ পুরুলিয়া জেলার উচ্চশিক্ষা : পশ্চিমবঙ্গ পত্রিকা, পুরুলিয়া জেলা সংখ্যা, জ্যৈষ্ঠ-বৈশাখ, ১৪১৪ (জুন ২০০৭), তথ্য ও সংস্কৃতি বিভাগ, পশ্চিমবঙ্গ সরকার   বহিঃসংযোগ   বলরামপুর কলেজের তথ্য – বর্ধমান বিশ্ববিদ্যালয়ের ওয়েবসাইট থেকে    বিষয়শ্রেণী:পুরুলিয়া জেলার শিক্ষাপ্রতিষ্ঠান বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
ফসিহ বোখারি (১৯৪২-২০২০) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন। ১৯৫৯ সালে তিনি পাকিস্তান নৌবাহিনীতে যোগ দিয়েছিলেন এবং ১৯৯৭ সালের ২ মে তারিখে পাকিস্তান নৌবাহিনী প্রধান হিসেবে দায়িত্ব গ্রহণ করেছিলেন পূর্ণ অ্যাডমিরাল পদবীতে। নৌ জীবন ১৯৪২ সালের ৮ মার্চ করাচিতে জন্মগ্রহণ করেন ফসিহ এবং ১৯৫৯ সালে নৌবাহিনীতে যোগ দিয়ে ব্রিটেনে প্রশিক্ষণের জন্য যান এবং সেখান থেকে প্রশিক্ষণ শেষ করে ১৯৬২ সালে পাকিস্তান নৌবাহিনীতে সাব লেফটেন্যান্ট হিসেবে অপারেশন্স শাখায় কমিশনপ্রাপ্ত হন। তিনি প্রথমে পাকিস্তান নৌবাহিনীর ডুবোজাহাজ পিএনএস গাজীতে নিয়োগ পেয়েছিলেন। সাব লেঃ হিসেবেই তিনি ১৯৬৫ সালের পাক-ভারত যুদ্ধে অংশ নেন তৎকালীন কমান্ডার (পরে অ্যাডমিরাল) কেরামত রহমান নিয়াজির অধীনে পিএনএস গাজী ডুবোজাহাজে। ফসিহ ১৯৬৯ সালে সাব লেঃ থেকে লেঃ হন এবং আরেকটি ডুবোজাহাজ পিএনএস হাঙ্গরে নিয়োগ পান, যখন তিনি এই ডুবোজাহাজে নিয়োগ পান তখন এটার অধিনায়ক ছিলেন কমান্ডার আহমেদ তাসনিম (পরে অ্যাডমিরাল)। ১৯৭১ সালে পিএনএস হাঙ্গরকে ভারতের সাথে যুদ্ধে নামানো হয়, লেঃ ফসিহ এই ডুবোজাহাজের টর্পেডো কর্মকর্তা হিসেবে দায়িত্ব পালন করছিলেন। তার সাথে আরও ছিলেন লেঃ কমান্ডার এ ইউ খান, ১৯৭১ সালে ভারতের যুদ্ধজাহাজ আইএনএস খুকরিকে ডুবিয়ে দেয় পাকিস্তান নৌবাহিনী, যুদ্ধের পর কৃতিত্ব স্বরূপ লেঃ ফসিহ সিতারা-ই-জুরাত পদক পান, এবং তার অধিনায়ক কমান্ডার তাসনিমকেও এ পদক দেওয়া হয়।  যুদ্ধ শেষ হওয়ার আগেই লেঃ ফসিহ পাকিস্তান নৌবাহিনীর স্পেশাল সার্ভিস গ্রুপ (এন) তে নিয়োগ পান। এখানে তিনি একটি প্লাটুনের নেতৃত্ব দেন, যুদ্ধ শেষ হয়ে গেলে তিনি এ দায়িত্ব থেকে অব্যাহতি পান। '৭৩ সালে তাকে ফ্রান্সে পাঠানো হয় এবং তিনি ওখান থেকে ১৯৭৫ সালে দেশে ফিরে আসেন নৌ স্টাফ কোর্স করে। পাকিস্তানে আসার পর লেঃ কমান্ডার হিসেবে তিনি নিয়োগ পান ডুবোজাহাজ পিএনএস ম্যাংগ্রোতে। ১৯৭৮ সালে তাকে কমান্ডার পদবীতে পদোন্নতি দেওয়া হয় এবং নৌ সদরে নিয়োগ পান। '৮৩ সালে তিনি জাতীয় প্রতিরক্ষা বিশ্ববিদ্যালয়ে পড়েন।  ১৯৮৫ থেকে ১৯৯১ সাল পর্যন্ত ক্যাপ্টেন পদবীতে ফসিহ পাকিস্তান নৌবাহিনীর সদর দপ্তরে নেভাল অপারেশন্স পরিদপ্তরে পরিচালক হিসেবে ছিলেন। এরপর তিনি একটি ডুবোজাহাজের অধিনায়ক হিসেবে দায়িত্ব পালন করেন।  ১৯৯১ সালে তিনি কমোডোর এবং ১৯৯২ সালে রিয়ার অ্যাডমিরাল হন ফসিহ এবং ১৯৯৫ সালে তাকে ভাইস অ্যাডমিরাল করা হয়, '৯৭ সালে তিনি পূর্ণ অ্যাডমিরাল হন এবং নৌপ্রধান হন।  তথ্যসূত্র  বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:১৯৪২-এ জন্ম বিষয়শ্রেণী:২০২০-এ মৃত্যু বিষয়শ্রেণী:ভারত-পাকিস্তান যুদ্ধ ১৯৭১-এর পাকিস্তানি নৌ সদস্য বিষয়শ্রেণী:পাকিস্তানি শান্তিবাদী বিষয়শ্রেণী:পাকিস্তানি শিয়া মুসলিম বিষয়শ্রেণী:পাকিস্তানি গণতন্ত্রকর্মী বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:হিলাল-ই-ইমতিয়াজ প্রাপক বিষয়শ্রেণী:পাকিস্তানি সামরিক লেখক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:৪৫, ৫ অক্টোবর ২০২২ (ইউটিসি) সুজন পাবলিকেশন   – (অপসারণের প্রস্তাবনা দেখুনলগ দেখুন) () নিবন্ধটি প্রচারণামূলক উদ্দেশ্যে লেখা যা  উইকিপিডিয়ার নীতিমালা অনুসরণ করে না।  তাছাড়া এটি  উল্লেখযোগ্য সংস্থা নয়। ≈ ফারহান  «আলাপ» ১৪:৫৫, ৪ অক্টোবর ২০২২ (ইউটিসি)  উল্লেখযোগ্য কোনো সংস্থাই নেই ভারতে বাংলায়। কারণ আপনারা সমস্ত পেজ ডিলিট করে দেন বাংলাদেশ থেকে। অনুগ্রহ করে যে পয়েন্টে ভ্রান্তি আছে মনে করছেন সেটি জানান ও সংশোধন করতে সাহায্য করুন। নাহলে বিদায় নিন। Vickysouvik (আলাপ) ১৫:২৭, ৪ অক্টোবর ২০২২ (ইউটিসি) (ব্যক্তিগত আক্রমণ জাতীয় বক্তব্য অপসারণ করা হয়েছে) —শাকিল (আলাপ · অবদান) ১৬:০৮, ৪ অক্টোবর ২০২২ (ইউটিসি) @Vickysouvik সুধি। WP:ব্যক্তিগত আক্রমণ করবেন না। উইকিপিডিয়ার শিষ্টাচার মেনে চলুন। Deloar Akram (আলাপ • অবদান • লগ) ১৫:৫৯, ৪ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আর্নস্ট রুস্কা (২৫শে ডিসেম্বর, ১৯০৬ - ২৭শে মে, ১৯৮৮) একজন জার্মান পদার্থবিজ্ঞানী। তিনি জার্মানির হাইডেলবুর্গে জন্মগ্রহণ করেন। ইলেকট্রন অণুবীক্ষণ যন্ত্র উদ্ভাবনের জন্য তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।   জীবনী  ১৯২৫ থেকে ১৯২৭ সাল পর্যন্ত রুস্কা টেকনিক্যাল ইউনিভার্সিটি অফ মিউনিখে পড়াশোনা করেন। সেখান থেকে পাশ করে ভর্তি হন টেকনিক্যাল ইউনিভার্সিটি অফ বার্লিনে। এই বিশ্ববিদ্যালয়ে গবেষণা করেই তিনি বুঝতে পারেন, আলোর পরিবর্তে ইলেকট্রন ব্যবহার করে অণুবীক্ষণ যন্ত্র তৈরি করা হলে তা দিয়ে কোন বস্তুর অনেক গুণ বিস্তৃত ও বর্ধিত চিত্র পাওয়া সম্ভব। কারণ আলোর ক্ষেত্রে, তরঙ্গদৈর্ঘ্যের মাধ্যমে বিবর্ধনসীমাবদ্ধ হয়ে যায়। ইলেকট্রনের ক্ষেত্রে এই সীমাবদ্ধতাটা থাকে না। ১৯৩১ সালে তিনি একটি ইলেকট্রন লেন্স তৈরি করেন। এরকম অনেকগুলো লেন্সকে শ্রেণী সমবায়ে সন্নিবেশিত করে ১৯৩৩ সালে প্রথম ইলেকট্রন অণুবীক্ষণ যন্ত্র তৈরি করেন।   বহিঃসংযোগ   Ernst Ruska: Official Nobel page  Homepage of the Ruska family   বিষয়শ্রেণী:১৯০৬-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:জার্মান পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জার্মান উদ্ভাবক বিষয়শ্রেণী:জার্মান নোবেল বিজয়ী বিষয়শ্রেণী:অণুবীক্ষণ যন্ত্র বিশেষজ্ঞ
গাইসু ইয়ারি জাতীয়তা আফগান আলমা মাষ্টার ভার্জিনিয়া বিশ্ববিদ্যালয় কলাম্বিয়া ইউনিভার্সিটি পেশা মানবাধিকার আইনজীবী, নারী অধিকার কর্মী, লেখক গাইসু ইয়ারি একজন আফগান মানবাধিকার কর্মী, নারী অধিকার কর্মী, লেখক, ব্লগার এবং বক্তা। তাকে আফগানিস্তানে নারী অধিকারের অন্যতম প্রচারক হিসেবে বিবেচনা করা হয়। তালিবানদের নীতি নিয়ে প্রশ্ন তুলে সরাসরি তাদের বিরুদ্ধে লড়াই করার জন্য তিনি তার সাহসিকতার জন্যও সুপরিচিত।   জীবনী  ছয় বছর বয়সে, তাকে পূর্ব আফগানিস্তানে তালেবানপন্থী এক কমান্ডারের ছয় বছরের ছেলের সাথে বাগদান করতে বাধ্য করা হয়। তিনি আঠারো বছর বয়সের পর জোরপূর্বক বাগদান থেকে আমেরিকান সৈন্যদের সহায়তায় মার্কিন যুক্তরাষ্ট্রে পালাতে সক্ষম হন। তিনি প্রাথমিকভাবে তালেবান কমান্ডারের ছেলেকে বিয়ে করতে প্রস্তুত ছিলেন যার সাথে তিনি জড়িত ছিলেন এবং বিয়ের অনুষ্ঠানের মাত্র দুই মাস আগে, তিনি মার্কিন যুক্তরাষ্ট্রে অভিবাসনের জন্য ভিসা পেতে সক্ষম হন।  তিনি মার্কিন যুক্তরাষ্ট্রে থাকার সময় তার কর্মজীবনের অগ্রগতি এবং শিক্ষার দিকে তার  অগ্রাধিকার দৃষ্টি দেওয়ার সিদ্ধান্ত নিয়েছিলেন। ২০১৫ সালে তিনি তার জন্মভূমি আফগানিস্তানে ফিরে আসেন এবং সরকারী সিভিল সার্ভিস কমিশনার হিসাবে কাজ শুরু করেন।   কর্মজীবন  তিনি কলম্বিয়া বিশ্ববিদ্যালয় থেকে মানবাধিকার বিষয়ে স্নাতকোত্তর ডিগ্রি অর্জন করেন এবং তিনি ভার্জিনিয়া বিশ্ববিদ্যালয় থেকে মিডল ইস্টার্ন এবং জেন্ডার স্টাডিজে স্নাতক ডিগ্রি লাভ করেন।  তিনি আফগানিস্তানে স্বাধীন প্রশাসনিক সংস্কার ও সিভিল সার্ভিস কমিশনের (আইএআরসইএসসই) কমিশনার হিসেবে দায়িত্ব পালন করেছেন।  তিনি কমিশনার হওয়ার পাশাপাশি আইএআরসইএসসই-এর আপিল বোর্ডের সদস্য হিসেবেও কাজ করেছেন।  তিনি স্বেচ্ছায় আফগানিস্তানে নারীদের সুরক্ষা এবং সুরক্ষার পক্ষে সমর্থন করেন এবং আফগান মহিলাদের বিশেষ করে তালেবান দখলের পরে ব্যাপকভাবে কাজ করেছেন। তিনি আফগানিস্তানের সিভিল সার্ভিসে আরও বেশি নারীর অংশগ্রহণের জন্য নিযুক্ত ছিলেন।  তিনি তার বাগদত্তা এবং বাবা উভয়ই তালেবান কর্মীদের দ্বারা নিহত হওয়ার বিষয়ে জানতে না পারা পর্যন্ত তিনি একটি নিম্ন প্রোফাইল বজায় রেখেছিলেন। এটি তার জীবনের টার্নিং পয়েন্ট ছিল যে তিনি তালেবানের বিরুদ্ধে তার কণ্ঠস্বর উত্থাপন করার সিদ্ধান্ত নিয়েছিলেন এবং সংগঠনটির নীতির জন্য নিন্দা করেছিলেন। তিনি নারীবাদী দৃষ্টিকোণ আন্দোলনেরও প্রতিনিধিত্ব করেন।  ২০২১ সালের আগস্টে, ২০২১ সালে তালেবানের ক্ষমতায় ফিরে আসার পরে তিনি আফগানিস্তান থেকে পালিয়ে গিয়েছিলেন এবং জোর দিয়েছিলেন যে তালেবানের ফিরে আসা আফগানিস্তানের নাগরিক পরিষেবার উন্নতির জন্য তার প্রচেষ্টার জন্য ক্ষতিকর হবে।  ২০২১ সালের অক্টোবরে, ইয়ারি আফগান ভয়েস অফ হোপের নেতৃত্ব দিচ্ছেন এবং যারা তালেবান থেকে পালিয়ে এসেছেন এবং সারা বিশ্বে নির্বাসিত রয়েছেন তাদের আবেগআপ্লুত বর্ণনা সংগ্রহ করছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন লেখিকা বিষয়শ্রেণী:আফগান নারীবাদী বিষয়শ্রেণী:আফগান নারী অধিকার কর্মী বিষয়শ্রেণী:আফগান শরণার্থী বিষয়শ্রেণী:ভার্জিনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর আফগান লেখিকা
হাফ টিকিট () হচ্ছে ১৯৬২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে কিশোর কুমার, মধুবালা এবং প্রাণ ছিলেন। এটি কিশোর কুমার অভিনীত সেরা পাঁচ জনপ্রিয় চলচ্চিত্রের একটি।  বিষয়বস্তু বিজয় বোম্বে যাবার জন্য তৈরি হয় কিন্তু তার কাছে টাকা থাকেনা, পরে সে একটি বাচ্চার বেশ ধরে অর্ধ-টিকিট নিয়ে বোম্বে যায়। রাজা বাবু ওরফে চাচা নামের একজন হীরা স্মাগলার থাকে যার সঙ্গে বিজয় ট্রেনে পরিচিত হয়, বিজয় 'মুন্না' ছদ্মবেশে ট্রেনে থাকে, সে রজনীদেবী নামের এক তরুণীর প্রেমে পড়ে যায় পরে। অভিনয়ে কিশোর কুমার - বিজয়চন্দ/লালচন্দ/ধ্যানচন্দ/মুন্না মধুবালা - রজনীদেবী/আশা প্রাণ  - রাজা চাচা সঙ্গীত শৈলেন্দ্রের গীতিতে চলচ্চিত্রটির সঙ্গীত পরিচালনা করেছিলেন সলিল চৌধুরী। চলচ্চিত্রটির পুরুষকণ্ঠের গানগুলো কিশোর কুমারের গাওয়া।  গান  কণ্ঠশিল্পী মন্তব্য "চাঁদ রাত তুম হো সাথ" লতা মঙ্গেশকর এবং কিশোর কুমার"আঁখোঁ মেঁ তুম"গীতা দত্ত এবং কিশোর কুমার"চিল চিল চিল্লা কে"কিশোর কুমারকিশোর কুমার এই গানে বাচ্চা সেজে নাচেন"ভো এক নিগাহ কিয়া মিলি"লতা মঙ্গেশকর এবং কিশোর কুমারএই গানে হেলেন, প্রাণ এবং কিশোর কুমার থাকেন"আকে সিঁড়ি লাগি দিল পে"কিশোর কুমার (পুরুষ এবং বিকৃত নারীকণ্ঠ)প্রাণ এবং কিশোর কুমারকে দেখানো হয়েছে"আরে লেলো জি লেলো"কিশোর কুমার"আরে বাহ রে বাহ মালিক"কিশোর কুমার  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬২-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:সলিল চৌধুরী সুরারোপিত চলচ্চিত্র বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
হর হর মহাদেব () হল হিন্দু দেবতা শিবের প্রশংসায় সংস্কৃত আমন্ত্রণ। আমন্ত্রণটি শিব, হর ও মহাদেবের দুটি উপাধি নিয়ে গঠিত। এটি সাধারণত শুভ অনুষ্ঠানের সময় অনুগামীরা উচ্চারণ করে, যেমন প্রার্থনা এবং শিব মন্দিরে প্রবেশ করা।  কিংবদন্তি অনুসারে, রানী পদ্মাবতী এবং কয়েক হাজার নারী আলাউদ্দিন খিলজির হাত থেকে তাদের সম্মান বাঁচাতে জওহরের অনুশীলন করার সময় এই আহ্বানটি উচ্চারণ করেছিলেন। আরও দেখুন  হরি ওঁ  জয় শ্রীরাম  জয় শ্রীকৃষ্ণ  জয় সীয়ারাম  রাধে রাধে  তথ্যসূত্র  বিষয়শ্রেণী:জপ বিষয়শ্রেণী:স্লোগান বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:ভারতীয় শব্দ ও বাক্যাংশ
পটুয়াখালী বিমানবন্দর বাংলাদেশের দক্ষিণে বরিশাল বিভাগের পটুয়াখালী জেলার একটি বিমানবন্দর।  এটি কুয়াকাটার পর্যটকদের আকর্ষণ করার জন্য নির্মিত হয়েছিল, এবং এটি ২০০৭ সালে ঘূর্ণিঝড় সিডারের পর বন্যা ত্রাণে উল্লেখযোগ্য সহায়তা প্রদান করে।  বর্তমানে এটি বাংলাদেশের অব্যবহৃত বিমানবন্দরগুলির একটি। বাংলাদেশ সরকারের অপর্যাপ্ত তহবিলের কারণে এটি পুরোপুরি নির্মিত হয়নি। কিন্তু কুয়াকাটায় পর্যটকদের চাপ বেড়ে যাওয়ায় পটুয়াখালী কর্তৃপক্ষ বিমানবন্দর নির্মাণ সম্পন্ন করার কথা বিবেচনা করছে। এটি বর্তমানে বাংলাদেশ নৌবাহিনীর নিয়ন্ত্রণাধীন, যার জন্য এটি একটি জরুরী রানওয়ে হিসেবে কাজ করে, কিন্তু ভবিষ্যতে এটিকে বেসামরিক বিমানবন্দর হিসেবে ব্যবহার করা যেতে পারে।   তথ্যসূত্র   বিষয়শ্রেণী:বরিশাল বিভাগের বিমানবন্দর বিষয়শ্রেণী:বাংলাদেশের অকেজো বিমানবন্দর বিষয়শ্রেণী:পটুয়াখালী জেলার পরিবহনব্যবস্থা বিষয়শ্রেণী:পটুয়াখালী সদর উপজেলা
.সিসি কোকোস আইল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই দ্বীপটি অস্ট্রেলিয়ার অধীন। ইনিকের অধীন ভেরিসাই কম্পানি এই ডোমেইন নামটি নিয়ন্ত্রণ করে থাকে। .সিসি ডোমেইন মূলত অনুমোদন দেওয়া হয় অক্টোবর, ১৯৯৭ সালে।   বহিঃসংযোগ   VeriSign .cc whois database lookup  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:কোকোস (কিলিং) দ্বীপপুঞ্জ বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতা নির্ণয়ের জন্য যথেষ্ট পরিমাণ তথ্য নেই।  মাসুম-আল-হাসান (আলাপ) ১৪:৩৬, ৩০ আগস্ট ২০২৩ (ইউটিসি) সামান্থা সেন্ট   – (অপসারণের প্রস্তাবনা দেখুনলগ দেখুন) () যেহেতু WP:PORNBIO বর্তমানে উল্লেখযোগ্যতার জন্য মানদণ্ড নয়। দেখুন: WP:ENT। ‍~ কাপুদান পাশা (বার্তা - অবদান) ০৭:৪০, ২৪ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
This welcome template may be used to welcome a user whose edits appear to show poor command of English (or whose edits are not in English at all) and who appear to be fluent in .  It presents a brief welcome message in English, followed by an equivalent one in .   ব্যবহার     # where 'xx' is a language code  # same as above   প্যারামিটার   There is one required parameter, the named param  (alias: positional ):   a language code; e.g., 'fr' for French, or 'es' for Spanish (see language code table)   same as above   উদাহরণ    gives:   যেভাবে একটি নতুন ভাষা যুক্ত করবেন  This template will work for any language listed in the language code table.  The welcome will be issued in two languages: English, and the user's language, if the lang code corresponds to a language for which a language subpage exists. So, Albanian, Chinese, Dutch, and so on, because the subpages Albanian, Chinese, and Dutch exist.  For valid lang codes corresponding to a language that doesn't have a subpage, the welcome is issued in English only.    To update the list, simply add a new subpage with the language name from the table. In particular, the language name should correspond to the value of {{#language:xx|en}} where 'xx' is the language code (so, chr → '', fa → '', and so on). Translate the content of Template:Welcome-foreign/English into the new language, and save it as Template:/NewLanguage. The template code does not need to be changed, and will pick it up automatically.    save early versions of your translation as Template:/NewLanguage (draft) until you're certain it's correct. As soon as the file exists under the correct name, it is seen by the template and goes live.   আরও দেখুন   WP:Welcome templatesfor welcoming registered and unregistered users  For welcoming foreign-language users, wrapper templates exist for:  Albanian →   Chinese →   ডাচ/ওলন্দাজ →   ফার্সি →   ফিনিশ →   ফরাসি →   German →   হাউসা →   হিব্রু →   হিন্দি →   জাপানি →   কোরীয় →   মারাঠি →   মালয়ালম→   পর্তুগিজ →   রুশ →   স্প্যানিশ →   সুইডিশ→   তুর্কি →   ইউক্রেনীয় →   উর্দু →   ভিয়েতনামী →     বিষয়শ্রেণী:অ-বাংলা স্বাগত বার্তা
হুন্তসে ডিজং উত্তর ভুটানের হুন্তসে জেলার অর্ন্তগত একটি ডিজং এবং বিহার‌্য বৌদ্ধ আশ্রম।এটি কুরি ছ্যু এর পূর্ব পাশে অবস্থিত এবং একটি সংকীর্ণ উপত্যকার শেষ চূড়ায় নির্মিত হয়েছে।  ডিজংটি প্রথমদিকে হুন্তসে জেলাতে "কুরটই" নামে পরিচিতি ছিল। এটি ওয়াংচুক হাউসের আদি নিবাস।  দুর্গটির ভৌগোলিক অবস্থান উত্তর ভুটানে হলেও, এটির সাংস্কৃতিক শিকড় কেন্দ্রীয় ভুটানের।  এর কারণ ছিল ডিজংটির সড়কপথ মঙ্গার এর সাথে সংযুক্ত ছিল।.   ভূসংস্থান   thumb|left|ছর্টেন এবং ডিজং এর পথে কুরি ছ্যু নদীর উপর জুলন্ত ব্রীজ  ডিজংটি কুরি ছ্যু উপাত্যকায় অবস্থিত, যেটি হুন্তসে জেলার একটি অংশ। কুরি ছ্যু একটি প্রধানতম নদী যা খাড়া পাহাড়ের উচ্চ শিখর নিয়ে একটি নয়নাভিরাম উপত্যকা গঠন করেছে। কুরি ছ্যু মানাস নদীর, ভুটানের বৃহত্তম নদী এবং ব্রহ্মপুত্র নদীর অন্যতম উপনদী যা উত্তর ভুটানের দিকে প্রবাহিত হয়েছে,  একটি উপনদী।  মঙ্গার থেকে হুন্তসে ডিজং এর দূরত্ব প্রায়  এবং প্রায় তিন ঘণ্টার যাত্রা এবং গাঙ্গোলা জাংশন থেকে ।  ডিজং এর পথের শেষ প্রান্তে পতাকা বাধানো পাখরের একটি পথ আছে।  ইতিহাস এতজন ঐতিহাসিকের মতে, খেদ্রুপ কুয়েঙ্গা ওয়াংপু, তেরতোয়েন পেমা লিংপার পুত্রকে হাতির শুড়ের মত একটি দাঁড়া খোঁজার জন্য নিয়োগ দেয়া হয়েছিল।  তিনি বায়েয়ুল খেনপাজুং এর বিপরীতে একটি পেয়েছিলেন এবং সেখোনেই ব্যবস্থা করেন। ঐ জায়গাটি কোর্তে হুন্তসে ফোদ্রাং হিসেবে পরিচিত হতে থাকে।  স্থাপত্যশৈলী thumb|left|ডিজং এর প্রবেশ গেইট ডিজংটিতে পাঁচটি মন্দির রয়েছে যার মধ্যে তিনটি কেন্দ্রীয় টাওয়ারে অবস্থিত এবং এগুলো পদ্মাসামভাভাকে উৎসর্গ করা হয়েছে। ডিজংটিতে আরো রয়েছে ঘোনখাং, যা মহাকালকে উৎসর্গ করা হয়েছে, এবং একটি মন্দির যা অমিতায়ুস্‌কে, অনন্ত জীবনের বৌদ্ধ, উৎসর্গ করা হয়েছে। ডিজংটির নিচ তলায়ও একটি মন্দির রয়েছে যা আভালকিতেসভারাকে উৎসর্গ করা হয়। কুনরে কক্ষটি, পুরোহিতদের সম্মেলন কক্ষ, দুর্গটির উপরের তলায় অবস্থিত।  তথ্যসূত্র  বিষয়শ্রেণী:ভুটানের প্রাসাদ বিষয়শ্রেণী:ভুটানের বৌদ্ধ মঠ
thumb|কৃত্রিম ভূউপগ্রহ হতে দক্ষিণ আমেরিকা। thumb|দক্ষিণ আমেরিকার মানচিত্র (১৭৫০)। জিওগ্রাফ : রবার্ট ডি ভোগোন্ডি। thumb|পুরো মধ্য আমেরিকা জুড়ে উদয়াচলের দৃশ্য পরিদৃষ্ট হয়।  দক্ষিণ আমেরিকার ভূগোল অসংখ্য বৈচিত্রময় অঞ্চল এবং জলবায়ুর সমন্বয়ে গড়ে উঠেছে। ভৌগোলিকভাবে দক্ষিণ আমেরিকাকে সাধারণত একটি মহাদেশ হিসাবে বিবেচনা করা হয়, যা আমেরিকার দক্ষিণাংশ, যেটি অধিকাংশের মতে কলম্বিয়া–পানামা সীমান্তের দক্ষিণ এবং পূর্ব, ও সামান্য কতকের মতে পানামা খালের দক্ষিণ এবং পূর্ব অংশ নিয়ে গঠিত। দক্ষিণ এবং উত্তর আমেরিকা কখনও কখনও একটি একক মহাদেশ বা অতিমহাদেশ হিসাবে বিবেচিত হয়, যাতে কিছু অঞ্চল উপমহাদেশ হিসাবে গঠিত বলে ধরে নেয়া হয়।   ভূসংস্থান ও ভূতত্ত্ব  একটি মহাদেশীয় আকারের ভূখণ্ড হিসাবে দক্ষিণ আমেরিকার ভৌগোলিক কাঠামো অতি সাধারণ। এই মহাদেশের ভূসংস্থানকে প্রায়শই একটি বিশালাকৃতির বাটির সাথে তুলনা করা হয় যা অভ্যন্তরীণ সমতল ভাগ পার্শ্বস্থ উঁচু পর্বতমালা দ্বারা আবৃত। প্রশান্ত মহাসাগর এবং আটলান্টিক মহাসাগরের সংকীর্ণ উপকূলীয় সমভূমি ব্যতীত এখানকার প্রধান ভূসংস্থানিক বৈশিষ্ট্যকে তিনটি ভাগে বিভক্ত করা হয়েছে: আন্দিজ পর্বতমালা, মধ্যাঞ্চলীয় নিম্নভূমি এবং পূর্ব দিকে বিস্তৃত ব্রাজিলের উচ্চভূমি এবং গায়ানা উচ্চভূমি।   অঞ্চল  আয়তন এবং লোকসংখ্যা - উভয় ভাবেই দক্ষিণ আমেরিকার সর্ববৃহত দেশ হচ্ছে ব্রাজিল। দক্ষিণ আমেরিকা তিনটি ভৌগোলিক অংশ নিয়ে গঠিত: আন্দেজ রাষ্ট্রসমূহ, গায়ানা অঞ্চল এবং দক্ষিণের কোণ।  right|300px  অঞ্চলের নাম,এবং পতাকা আয়তন(কিমি২) জনসংখ্যা(২০২১ সালের জুলাই-এ (আনু.)ফকল্যান্ড দ্বীপপুঞ্জ (২০১৬ সালের অক্টোবর) এবং ফরাসী গায়ানা (২০১৮ সালের জনুয়ারি) ব্যতীত।) জনসংখ্যার ঘনত্ব(প্রতি কিমি২) রাজধানী  আর্জেন্টিনা ২,৭৬৬,৮৯০ ৪৫,৮৬৪,৯৪১ ১৬.৬ বুয়েনোস আইরেস  বলিভিয়া ১,০৯৮,৫৮০ ১১,৭৫৮,৮৬৯ ১০.৭ লা পাজ, সুক্রেলা পাজ বলিভিয়ার প্রশাসনিক রাজধানী; সুক্রে হচ্ছে আইনসভা কেন্দ্র।  ব্রাজিল ৮,৫১১,৯৬৫ ২১৩,৪৪৫,৪১৭ ২৫.১ ব্রাসিলিয়া  চিলিIncludes Easter Island in the Pacific Ocean, a Chilean territory frequently reckoned in Oceania. Santiago is the administrative capital of Chile; Valparaíso is the site of legislative meetings. ৭৫৬,৯৫০ ১৮,৩০৭,৯২৫ ২৪.২ সান্তিয়াগো  কলাম্বিয়া ১,১৩৮,৯১০ ৫০,৩৫৫,৬৫০ ৪৪.২ বোগোটা  সুরিনাম ১৬৩,২৭০ ৬১৪,৭৪৯ ৩.৮ প্যারামারিবো  উরুগুয়ে ১৭৬,২২০ ৩,৩৯৮,২৩৯ ১৯.৩ মোন্তেবিদেও  ভেনেজুয়েলা ৯১২,০৫০ ২৯,০৬৯,১৫৩ ৩১.৯ কারাকাস   আরও দেখুন   ব্রাজিলের উচ্চভূমি  গায়ানা উচ্চভূমি  দক্ষিণ আমেরিকার নদনদীর তালিকা   টীকা    বহিঃসংযোগ